Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: már 9/1992. (I. 30.) AB határozatának indokolásában rámutatott arra, hogy a jogbiztonság egyik alapkövetelménye, hogy
Paragraph Index: 127

már 9/1992. (I. 30.) AB határozatának indokolásában rámutatott arra, hogy a jogbiztonság egyik alapkövetelménye, hogy a jogszabályok működésüket tekintve kiszámíthatóak és előreláthatóak legyenek a norma címzettjei számára, továbbá a jogintézmények csak az eljárási normák betartásával működnek alkotmányosan. Az állampolgári jogok országgyűlési biztosa megállapította, hogy a jogalkotó szándékának vélelmezése kiszámíthatatlanná teszi a jogalkalmazást, ami az Alkotmány 2. § (1) bekezdésében foglalt jogállam, valamint az ebből eredő jogbiztonsághoz való joggal továbbá az Alkotmány 57. § (5) bekezdésében garantált jogorvoslathoz való joggal összefüggésben okoz visszásságot. Kiegészítő jelentésében az országgyűlési biztos kezdeményezte 1998. április 30-án kezdeményezte, hogy a belügyminiszter — a Menekültügyi és Migrációs Hivatal felettes szervének vezetőjeként — intézkedjen panaszos menekült jogállásának megszüntetéséről szóló határozat visszavonásáról, illetve panaszos menekült jogállásának igazolására szolgáló okiratok kiadásáról. A Menekültügyi és Migrációs Hivatal főigazgatója 1998. június 22-én kelt válaszában a megismételt ajánlást elfogadta és tájékoztatta az országgyűlési biztost arról, hogy panaszos menekült jogállását igazoló okiratokat a Hivatal kész kiadni. OBH 6974/1997. Az Alkotmány 2. § (1) bekezdésében deklarált jogállamiságból fakadó jogbiztonság követelményével, az 57. § (5) bekezdésében biztosított jogorvoslathoz való joggal, az egészséges környezethez (18. §) és a testi-lelki egészséghez való (70/D. §) joggal összefüggésben visszásságot okoz — a hatóság, ha a tényállást nem kellően tisztázza; ha nem foglalja határozatába rendelkezéseit, hanem azokat ki kell következtetnie az ügyfélnek; ha ugyanazon ingatlanra építési és fennmaradási engedélyt is kiad; ha a telephely-engedélyezésről szóló jogszabály hatályon kívül helyezésével a jegyző ezen hatáskörének megszűntét úgy értelmezi, hogy e hatósági eljárásokban volt szakhatóságok hatósági hatásköre is megszűnt, így az általuk támasztott követelmények megsértése ügyében nem intézkedik; ha a hozzá benyújtott panaszt a hatáskörrel rendelkező szervhez nem továbbítja; — a felettes szerv, ha mindezek észlelésekor nem jár el, — a telephely-engedélyezés jogi szabályozásának hiányossága. Teljes szöveg: 57. § (5) bek. OBH 7052/1997. I. Az Alkotmány 57. § (5) bekezdésében biztosított jogorvoslati joggal összefüggésben visszásságot okoz, ha a jegyző a kérelemre az államigazgatási eljárás általános szabályaiban rögzített ügyintézési határidőn belül nem dönt. II. Az Alkotmány 2. § (1) bekezdésében deklarált jogállamiságból fakadó jogbiztonsággal összefüggésben visszásságot okoz, ha a több ágazatba tartozó, egy beadványban előterjesztett kérelem nem kerül valamennyi intézkedésre jogosulthoz. Az Új Magyarország napilapban 1997. július 23-án megjelent „Törvénytelen határozat félmillióért?” című cikke nyomán az országgyűlési biztos vizsgálatot rendelt el annak megállapítására, történt-e alkotmányos joggal összefüggésben sérelem a Gubacsi Piac Kereskedelmi és Szolgáltató Betéti Társaság (továbbiakban: Gubacsi Piac Bt.) által kezdeményezett rendezési terv módosítására és építési engedély megadására irányuló kérelmeinek elbírálása során. A Gubacsi Piac Bt. a kerületi műszaki osztálynak címzett, de a kerületi főépítész részére benyújtott „kérvény”-ben a kérdéses ingatlanra tervezett — egy magánbefektetési elképzelést taglaló — koncepciót ismertetett, ehhez kérte az érvényben lévő RRT módosítását, amelyet a képviselő-testület a

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes